***0x10c*** er et science fiction-videospill med åpen verden som var under utvikling av Mojang AB. Spillet ble annonsert 3. april 2012 av Markus Persson, spillets designer. Spillets utvikling ble utsatt på ubestemt tid fordi Persson fant ut at spillet viste seg å ikke var særlig morsomt å spille, og ble ikke som han hadde forventet. Dermed bestemte hans seg for å jobbe på andre, mindre prosjekter. Spillet er nå fullstendig kansellert men et finnes en gruppe fans som arbeider med å lage en egen versjon.

De annonserte tingene som skulle være med inkluderte en fullstendig funksjonell virtuell datamaskin, tilfeldige fiender, et avansert økonomisystem og en- og flerspillermoduser, alt i et konstant univers eller multivers. Spillet er satt i året 281 474 976 712 644 etter at folk begynner å våkne opp etter en dyp søvn forårsaket av en bug i sovecellene folket sov i; de skulle egentlig våkne opp i 1988.

Spillet
-------

Spillet skulle ha romkamper, sømløs verdensrom-til-planet overganger, gruvedrift, en økonomi, laservåpen, og en åpen verden med både enspiller og flerspiller varianter. *0x10c* skulle ha en fungerende virtuell 16-bit prosessor med navnet DCPU-16, og ville kunne bli brukt gjennom alle terminaler i spillet. DCPU-16en skulle også kunne laste eksterne programmer.

Utvikling
---------

I desember 2011 sa Persson at han skulle gå av som hovedutvikler av *Minecraft*, og at han ville arbeide med andre prosjekter. Mojangs administrerende direktør Carl Manneh sa i et intervju med Edge Online at Mojang ville støtte Perssons prosjekter og eventuelle andre prosjekter fra andre utviklere. Etter å ha vunnet en pris fra BAFTA i mars 2012, sa Persson at han arbeidet med tre forskjellige prosjekter, men hadde ikke bestemt seg for ett han ville dedikere seg til. Noen dager senere sa han i et intervju med *PC Gamer* at han jobbet med et verdensromspill inspirert av TV-serien *Firefly* og videospillet *Elite*.

De første detaljene om spillet ble vist på en aprilsnarr parodinettside med navnet «Mars Effect», et ordspill på videospillserien *Mass Effect* og hinting til søksmålet av Bethesda Softworks mot Mojang. Noen dager senere sa Persson at han hadde valgt ut et navn for spillet sitt, i tillegg til at han hadde fått noe fremgang i utviklingen av spillet. Selv om det ikke er umiddelbart åpenbar hvordan man skal uttale navnet på spillet, gjorde Persson det klart hvordan han sier det, han har sagt «I say «ten to the see», but people can pronounce it however they want» (på norsk: «Jeg sier ti opphøyd i *c*, men man kan uttale det slik man vil».

13. oktober 2012 ble den første videoen av spillet lagt ut av Persson på spillets nettside. 26. oktober 2011 ble den første flerspillertesten lastet opp på nettsiden Twitch.tv. I et intervju i april 2013 med Polygon sa Persson at utvikling av *0x10c* hadde mer eller mindre stoppet opp og hadde blitt satt på vent. Persson sa også at det ville ta lang tid før spillet ville bli ferdig, og at han skulle skaffe en utvikler til, for å sørge for at spillet ville bli lagd. 13. august 2013 bekreftet Persson at spillet mest sannsynlig ikke ville bli lagd, og at han ikke ville fortsette å jobbe på det. Han sa også at spillet kunne ble lagd av en annen Mojang-ansatt, hvis noen var interesserte i å forsette spillets utvikling.

### Kunst

Spillets kunst skulle være en blanding av piksler og 3D.

### Lydspor

Daniel Rosenfeld (C418), som også lage musikken for Mojangs tidligere spill, Minecraft, ga ut musikken for *0x10c* 15. september 2014 på Bandcamp-siden hans.

### Pris

*0x10c* skulle være Mojangs første spill med en
månedlig abonnementsavgift for å spille i flerspillermodusen. Det skulle fortsatt ikke være noen avgift for å spille enspillermodusen. Persson sa at dette var på grunn av kostnadene for å emulere alle de virtuelle datamaskinene som ville kjøre selv når spillere var logget av. Det er ukjent om det ville være en privat flerspillermodus. Det ble senere avslørt at spillets pris skulle være ganske lik *Minecrafts*, dermed at alfa-versjonen skulle koste mindre enn beta-versjonen, og beta-versjonen skulle koste mindre enn spillet ved dets offisielle lansering.

Referanser
----------

1. 1 2 3  «Notch indefintely shelves Mojang’s space game, 0x10c | Games | Geek.com». *@geekdotcom* **(engelsk)**. Arkivert fra originalen 25. april 2016. Besøkt 3. november 2016.
2. 1 2 3 4  «Mojang Registers Website For Its New Game '0x10c'». *Forbes* **(engelsk)**. Arkivert fra originalen 4. juni 2016. Besøkt 3. november 2016.
3. ↑  «Trillek». *trillek.org* **(engelsk)**. Arkivert fra originalen 10. oktober 2016. Besøkt 3. november 2016.
4. ↑  «Hva om du sovnet i 1988 og våknet i år 281 474 976 712 644?». *PressFire.no* **(norsk)**. Arkivert fra originalen 18. januar 2013. Besøkt 3. november 2016.
5. ↑  «0x10c screenshots show early build, shadows, shapes that aren't cubes and TF2 soldier». *PC Gamer* **(engelsk)**. Arkivert fra originalen 2. desember 2014. Besøkt 3. november 2016.
6. ↑  «The Word of Notch — Och med dom orden så passar jag micken.» **(engelsk)**. Arkivert fra originalen 6. januar 2015. Besøkt 3. november 2016.
7. ↑  «Minecraft sells three million copies». *GamesRadar+* **(engelsk)**. Arkivert fra originalen 6. september 2014. Besøkt 3. november 2016.
8. ↑  «Video: Minecraft boss talks three projects, BAFTA thrill». *VG247.com* **(engelsk)**. Arkivert fra originalen 27. september 2016. Besøkt 3. november 2016.
9. ↑  «Notch wants to make a Firefly-inspired sandbox space game like Elite "except done right"». *PC Gamer* **(engelsk)**. Arkivert fra originalen 31. mai 2016. Besøkt 3. november 2016.
10. 1 2  «Video test! | 0x10c» **(engelsk)**. Arkivert fra originalen 18. april 2013. Besøkt 3. november 2016.
11. ↑  «Twitter - Notch». *twitter.com* **(engelsk)**. Arkivert fra originalen 3. november 2016. Besøkt 3. november 2016.
12. ↑  «First multiplayer test! | 0x10c» **(engelsk)**. 23. mars 2014. Arkivert fra originalen 23. mars 2014. Besøkt 3. november 2016.
13. ↑  «Minecraft, Scrolls, 0x10c: The past, present and future of Mojang as seen through Notch's eyes». *Polygon* **(engelsk)**. Arkivert fra originalen 30. oktober 2016. Besøkt 3. november 2016.
14. ↑  «More mock-ups from the artist | 0x10c» **(engelsk)**. 5. februar 2013. Arkivert fra originalen 5. februar 2013. Besøkt 3. november 2016.
15. ↑  «0x10c, by C418». *C418* **(engelsk)**. Arkivert fra originalen 9. september 2016. Besøkt 3. november 2016.
16. ↑  «0x10c to use same price model as Minecraft». *www.gamezone.com* **(engelsk)**. Arkivert fra originalen 4. mars 2016. Besøkt 3. november 2016.

Eksterne lenker
---------------

* Arkivert versjon av den offisielle nettsiden
* *0x10c* forum

Portal: Videospill